Qiziloʻzan. Qiziloʻzan — Erondagi daryo. Uz. 750 km, havzasining maydoni 56,2 ming km². Zagros togʻlaridan boshlanadi. Elbursning gʻarbiy tizmalarini kesib oʻtgan joyda Shohrud daryosi bilan qoʻshilgach, Safidrud deb nomlanadi va Kaspiy dengiziga quyiladi. Shohrud daryosiga qoʻshilgan joyda gidrouzel (bal. 100 m li toʻgʻon, GES, suv ombori) qurilgan. Suvidan sugʻorishda keng foydalaniladi. Deltasida Resht shahri joylashgan.